Dhuma bara 1983tti taayitaa mootummaa kan qabate Mootummaa ADWUI yammuu ta’u yeroon kun biyyaatttiitti yeroo ilaalchi siyaasaa duraan ture bu’uuraan itti jijjiiramee fi sirni caasaa mootummaa haaraan itti diriire dha.. Haaluma kanaan ga’een mootummaan diinagdee keessatti qabu dhimmoota imaammataa fi tarsiimoo irratti kan itti daangeffamee fi ga’een abbootii qabeenyaa dhunfaa guddina diinagdee biyyatti keessatti qaban akka babal’atu haallawwan mijaa’aan yeroo itti uumamani dha. Akkaataa immammata diinagdee yeroo kana keessatti taasisameen mootummaan shoora diinagdee keessatti qabu jijjiiruun dhimmoota gurguddoo tarsiimoowwan diinagdee ta’an qofa irratti of daangessuun abbootiin qabeenyaa dhuunfaan guddina diinagdee keessatti hirmaannaa ol’aanaa akka qabaatuun kan taasise yammuu ta’u haaluma kanaan imaamata diinagdee biyyattii irratti akkuma ibsametti ga’een mootummaan diinagdee keessatti qabu kanneen armaan gadii tuquun ni danda’ama.